1980R2658 — FI — 11.11.1988 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 2658/80,

annettu 17 päivänä lokakuuta 1980,

lampaanliha-alan interventio-ostojen soveltamista koskevista yksityiskohtaisista säännöistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80 ( 1 ) ja erityisesti sen 7 artiklan 7 kohdan a ja c alakohdan, sekä katsoo, että sekä katsoo, että asetuksessa (ETY) N:o 1837/80 säädetään jäsenvaltioiden interventioelinten lampaanliha-alan tiettyjen tuotteiden ostojärjestelmästä; järjestelmän yleiset säännöt hyväksyttiin neuvoston asetuksessa (ETY) N:o 2644/80 ( 2 ); on tarpeen määrittää sen soveltamista koskevat yksityiskohtaiset säännöt, interventio-ostotoimenpiteiden tehokkuuden varmistamiseksi on tarpeen vahvistaa se vähimmäismäärä, jonka interventioelimet voivat ottaa haltuunsa; lisäksi ostettujen tuotteiden laadun takaamiseksi on tarpeen säätää niiden vastaavuudesta terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun direktiivin 64/433/ETY ( 3 ), sellaisena kuin se on viimeksi muutettuna direktiivillä 75/379/ETY ( 4 ), vaatimusten kanssa, myyjien tasa-arvoisen kohtelun varmistamiseksi olisi määriteltävä ostohinnan käsite ja paikka, jossa interventioelin ottaa tuotteen haltuunsa; periaatteessa tämä paikka voi olla se interventiokeskus, jolle myyjä ehdottaa toimittavansa tuotteet; interventioelimelle olisi kuitenkin jätettävä mahdollisuus määrittää jokin muu paikka, jos haltuunotto on myyjälle mahdotonta mainitussa keskuksessa, interventioelinten ostojärjestelmän järjestämiseksi järkevällä tavalla olisi säädettävä interventiokeskusten valintaperusteista; nämä keskukset olisi määritettävä tiettyjen teknisten vaatimusten mukaan lihan säilyvyyden varmistamiseksi, interventiotoimien tehokkuuden varmistamiseksi on tärkeää huolehtia siitä, että kylmävarastointiajasta aiheutuvat tappiot jäisivät mahdollisimman vähäisiksi ja että interventioelinten ostamien tuotteiden laatua ylläpidettäisiin mahdollisimman hyvin jopa suhteellisen pitkänä varastointiaikana, tämän vuoksi olisi annettava yhteisön säännöksiä sekä jäädytys- ja varastointilämpötilojen että pakkauksen osalta, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN:

1 artikla

Asetuksen (ETY) N:o 1837/80 6 artiklan 1 kohdan b alakohdassa säädettyjen interventiotoimenpiteiden osalta vähimmäistoimitusmäärä on kaksi tonnia.

Interventioelimet voivat kuitenkin vahvistaa suurempia vähimmäismääriä, jotka eivät saa olla viittä kertaa ensimmäisessä alakohdassa vahvistettua määrää suurempia.

2 artikla

Ainoastaan sellaisia tuotteita voidaan ostaa, jotka:

a) ovat peräisin enintään kuusi päivää aikaisemmin teurastetuista eläimistä, jotka ovat muita kuin pässejä, uuhia ja kantavia lampaita;

b) on luokiteltu ja yksilöity kansallisen luokitusjärjestelmän mukaan asetuksen (ETY) N:o 2644/80 9 artiklan mukaisesti;

c) vastaavat direktiivin 64/433/ETY säännöksiä;

d) täyttävät liitteessä määritellyt vaatimukset;

e) eivät ole ominaisuuksiltaan sellaisia, että ne eivät sovellu varastointiin tai myöhempään käyttöön;

f) ovat asetuksen (ETY) N:o 802/68 4 artiklassa tarkoitettua yhteisön alkuperää;

g) eivät ole peräisin hätäteurastetuista eläimistä;

▼M1

h) eivät ylitä radioaktiivisuuden hyväksyttäviä, yhteisön lainsäädännössä sovellettavia enimmäistasoja. Yhteisöstä peräisin oleviin Tshernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87 ( 5 ) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson. Tarpeen vaatiessa valvontatoimenpiteiden kesto ja rajat määritetään asetuksen (ETY) N:o 1837/80 26 artiklassa säädettyä menettelyä noudattaen.

▼B

3 artikla

Ostohinta on interventiokeskuksen vapaasti kylmävarastossa -hinta. Purkauskustannukset ovat myyjän vastuulla.

4 artikla

1. Myyjän on ilmoitettava interventioelimelle se interventiokeskus, jolle hänellä on aikomus toimittaa tuote.

2. Interventioelimen on määritettävä haltuunoton päivämäärä ja ilmoitettava se myyjälle.

3. Jos haltuunotto ei voi tapahtua 1 kohdassa tarkoitetussa interventiokeskuksessa, interventioelimen on määritettävä tuotteen haltuunottopaikaksi jokin lähimmistä interventiokeskuksista.

5 artikla

Niille interventioelimille, jotka eivät asetuksen (ETY) N:o 1387/80 6 artiklassa säädettyjen toimenpiteiden yhteydessä interventioon tuotavien suurien lihamäärien vuoksi kykene ottamaan tarjottua lihaa välittömästi haltuunsa, annetaan lupa rajoittaa ostoja sellaisiin määriin, jotka ne voivat ottaa haltuun.

Jäsenvaltioiden on huolehdittava siitä, että tämän rajoituksen soveltaminen haittaa niin vähän kuin mahdollista myyjien tasa-arvoista pääsyä interventioon.

6 artikla

1. Jäsenvaltioiden on määritettävä interventiokeskukset siten, että interventiotoimenpiteiden tehokkuus varmistetaan. Näiden keskusten laitoksissa on oltava mahdollista ottaa lihat luineen haltuun ja jäädyttää kaikki säilytettävät lihat käsittelemättöminä. Niiden on lisäksi mahdollistettava näiden lihojen varastointi kolmen kuukauden vähimmäisajaksi teknisesti tyydyttävissä olosuhteissa. Jäsenvaltioille annetaan kuitenkin markkinointivuoden 1980/1981 loppuun asti lupa säätää poikkeustapauksissa lyhyemmästä vähimmäisajasta.

2. Jäsenvaltioiden on toteutettava kaikki sellaiset toimenpiteet, joiden avulla on mahdollista varmistaa varastoitujen tuotteiden säilyvyys ja rajoittaa painonmenetystä. Jäädytyslämpötilan on oltava sellainen, että kolmenkymmenenkuuden tunnin enimmäisajan kuluessa voidaan mitata enintään −7 Celsiusasteen sisälämpötila.

3. Tuotteet on pakattava polyetyleeniin tai vastaavaan materiaaliin, jota käytetään elintarviketuotteiden pakkaamiseen ja joka on paksuudeltaan vähintään 0,05 millimetriä ja puuvilla- (sileä kangas) tai juuttipäällisiin. Jäsenvaltioille annetaan kuitenkin lupa käyttää muita pakkauksia 31 päivään joulukuuta 1981 asti, jos se on tarpeellista.

7 artikla

1. Interventioelinten on varmistettava, että tässä asetuksessa tarkoitettujen tuotteiden varastoon vieminen ja varastointi suoritetaan helposti yksilöitävien erien muodossa.

2. Jäsenvaltioiden on toteutettava kaikki tarvittavat toimenpiteet varastoitujen tuotteiden määrällisen ja laadullisen säilyvyyden takaamiseksi. Niiden on katettava siihen liittyvät riskit vakuutuksella, jonka muoto määräytyy joko varastoijien sopimusvelvoitteen tai interventioelinten kokonaisvakuutuksen mukaan; jäsenvaltio voi toimia omana vakuuttajanaan.

8 artikla

1. Jäsenvaltioiden on annettava komissiolle välittömästi tiedoksi luettelo interventioelimistä, niiden jäädytys- ja varastointikapasiteetista sekä jokaisesta näihin seikkoihin liittyvästä muutoksesta.

2. Jäsenvaltioiden on annettava komissiolle mahdollisimman pian tiedoksi teleksillä viikoittain ostetut tuotteet, niiden laadut ja määrät.

3. Jäsenvaltioiden on annettava komissiolle mahdollisimman pian tiedoksi teleksillä kunkin kuukauden lopussa varastossa olevat tuotteet, niiden laadut ja määrät.

4. Interventiojärjestelmän toiminta tarkastetaan kausittain asetuksen (ETY) N:o 1837/80 27 artiklan mukaan.

9 artikla

Tämä asetus tulee voimaan 20 päivänä lokakuuta 1980.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE

Interventioelinten ostettavilta ruhoilta vaatimat edellytykset

1. Interventioon voidaan ostaa ainoastaan lihakkuudeltaan hyviä tai keskiarvoisia ruhoja, joiden paino ei saa olla 8 kilogrammaa alhaisempi. Interventio-ostojen ulkopuolelle on jätettävä ruhot, joissa on seuraavia ominaisuuksia: — kaikki muodot ovat sisäänpäin kaarevia ja niille on ominaista heikentynyt lihaskehitys, — reidet ovat kauttaaltaan sisäänpäin kaarevat, ohuet, pitkät ja litteät; satulan pituus ylittää sen leveyden, — selkä ja ristiselkä ovat hyvin kapeat ja kuopalla ja niistä puuttuu selvästi paksuutta. Selän luuhaarakkeet pistävät esille, — lavat ovat litteät, lapaluut pistävät esille. Ruhot eivät myöskään saa olla liian rasvaisia. Interventio-ostojen ulkopuolelle on jätettävä sellaiset ruhot, joissa on seuraavia ominaisuuksia: — ruhoa peittää hyvin paksu rasvapeite, jonka eri kerroksissa ilmenee rasvanystyröitä. Rintakehän sisäpinnalle on muodostunut rasvanystyröitä, rasvakimppuja; kylkiluiden välisiä lihaksia lävistää runsas rasva. Lisäksi munuaisia ympäröi huomattava rasvakerros.

2. Ruhojen on oltava ilman päätä, sorkkia, häntää, munuaisia, munuaisrasvaa, lantion rasvakasaumia ja sukupuolielimiä. Kurkun on oltava puhdas.

3. Ruhoista on laskettava veri ja ne on nyljettävä sääntöjen mukaisesti siten, ettei ruhossa ole vertymiä, ruhjeita, verenpurkaumia tai pinnalla olevia rasvan repeytymiä. Vatsakalvon on oltava vahingoittumaton.

4. Ruhot on jäähdytettävä teurastuksen jälkeen välittömästi vähintään kahdenkymmenenneljän tunnin kuluessa siten, että jäähdytysajan jälkeen sisälämpötilaksi voidaan mitata enintään +7 Celsiusastetta. Lämpötilaa on ylläpidettävä haltuunottoon asti.

( 1 ) EYVL N:o L 183, 16.7.1980, s. 1

( 2 ) EYVL N:o L 275, 18.10.1980, s. 8

( 3 ) EYVL N:o 121, 29.7.1964, s. 2012/64

( 4 ) EYVL N:o L 172, 3.7.1975, s. 17

( 5 ) EYVL N:o L 371, 30.12.1987, s. 14